Direcția Generală de Dezvoltare, Proiecte

Nr. 62553/23.09.2022

**Referat de aprobare**

Planul de Acțiune privind Energia Durabilă al Municipiului Sfântu Gheorghe a fost aprobat de către Consiliul Local în anul 2013, respectiv a fost actualizat a doua oară în decembrie 2021. PAED conține o analiză substanțială a situației energetice la nivel local, evidențiază emisiile de CO2 și impactul de mediu datorat consumurilor de energie din diferite sectoare de activitate și creionează acțiuni clare de diminuare a emisiilor de CO2 în strictă concordanță cu politicile naționale și intemaționale privind securitatea energetică și schimbările climatice și implicit a Strategiei Europa 2020.

Municipiul Sfântu Gheorghe, în calitate de semnatar al Convenției Primarilor, și-a asumat angajamentele ce decurg din PAED pentru perioada 2013-2020, iar obiectivele convenției asumate de către orașele semnatare impun trecerea de la PAED la PAEDC (Plan de Acțiune privind Energia Durabilă și Climă ) pentru perioada 2021-2030 cu însușirea schimbărilor de obiectiv şi cu un plan de acțiune actualizat care să conțină măsuri noi, să le preia pe cele nefinalizate şi să introducă elemente de protecție, măsuri concrete pentru prevenirea schimbărilor climatice. Astfel, PAED se transformă în PAEDC, prin care Strategia de adaptare la schimbările climatice poate să facă parte şi/ sau să fie elaborată şi integratã într-un document separat de planificare.

PAEDC al Municipiului Sfântu Gheorghe a fost elaborat recent de către SC Satelit SRL în etapa a treia al unui contract de prestări servicii, în cadrul căruia în primă fază a fost actualizat PAED, iar în a doua a fost depusă o cerere de finanțare în cadrul instrumentului financiar European City Facility (EUCF), prin care a fost obținută suma de 60.000 EUR finanțare nerambursabilă în vederea elaborării unui concept de investiții în domeniul eficientizării energetice, care oferă investitorilor și instituțiilor financiare informațiile necesare pentru a evalua un proiect de investiții.

Planul de acțiune privind energia durabilă și clima este documentul-cheie în care este prezentată modul în care se intenționează atingerea obiectivului de reducere a emisiilor de CO2 până în 2030 și de abordare a amenințărilor reprezentate de schimbările climatice. Stabilește, în cadrul PAEDC, măsurile necesare și termenele și obligațiile corespunzătoare. Eficiența energetică și economiile de energie trebuie să devină priorități reale. Este necesar să se îmbunătățească în mod radical eficiența energetică a clădirilor rezidențiale și publice,inclusiv prin acordarea de sprijin publicului.

Reducerea treptată a utilizării surselor de energie fosile și poluante și trecerea la o economie bazată pe energie din surse regenerabile și de economisire a energiei și neutră din punctul de vedere al emisiilor de CO2. Condiția de bază pentru atingerea obiectivelor interne este ca municipalitatea să aibă un plan de acțiune privind energia durabilă și clima care conține ideile și instrumentele concrete pentru a asigura realizarea reducerii dorite a emisiilor și pentru a analiza și evalua riscurile și sensibilitățile climatice.

Prin proiectul de hotărâre supus dezbaterii și adoptării de către Consiliul Local al Municipiului Sfântu Gheorghe, propun spre aprobare Planul de Acțiune pentru Energie Durabilă și Climă al Municipiului Sfântu Gheorghe.

**Viceprimar,**

**Toth-Birtan Csaba**